“НОГООН БАЙГУУЛАМЖИЙГ НЭМЭГДҮҮЛЭХ-ОРЧНЫ

БОХИРДЛЫГ БУУРУУЛАХ” ЗОРИЛТОТ ЖИЛИЙН АЖЛЫН

ТӨЛӨВЛӨГӨӨНИЙ БИЕЛЭЛТ

2022.11.02 Өлзийт сум

|  |  |  |  |  |
| --- | --- | --- | --- | --- |
| № | Ажил арга хэмжээ | Шаардагдах хөрөнгийн эх үүсвэр | Хугацаа | Биелэлт |
| **1.Удирдлага зохион байгуулалтын хэрэгжүүлэх арга хэмжээ** | | | | |
| 1. | Зорилтот жилийн ажлын хэсгийн бүрэлдэхүүн, ажлын төлөвлөгөөг боловсруулан батлуулах. | - | 2 дугаар сард | Аймгийн Иргэдийн төлөөлөгчдийн Хурлаас “Ногоон байгууламжийг нэмэгдүүлэх, Орчны бохирдлыг бууруулах жил” болгон зарласны дагуу сумын ажлын хэсгийн бүрэлдэхүүн, төлөвлөгөөг Иргэдийн төлөөлөгчдийн Хурлаар баталсан, ажлын хэсгийн ахлагчаар сумын Засаг дарга ажилласан  Хэрэгжилт 100% |
| 2. | “Ногоон байгууламжийг нэмэгдүүлэх-Орчны бохирдлыг бууруулах” жилийн ажлын нээлтийн арга хэмжээг зохион байгуулах тусгай удирдамж боловсруулах. | Орон нутгийн төсөв | 2-р сард | Зорилтот жилийн ажлын нээлтийг 2022 оны 04 сарын 27-ны өдөр зохион байгуулан нээлтийн арга хэмжээнд “Тэрбум мод” Үндэсний хөдөлгөөн ногоон байгууламжийг нэмэгдүүлэх, орчны бохирдлыг бууруулах жилийн хүрээнд 26 албан байгууллага, аж ахуйн нэгжүүдтэй нийгмийн хариуцлагын гэрээ байгуулсан.Нээлтийн арга хэмжээний үеэр спорт урлагийн арга хэмжээ зохион байгуулагдсан.  Хэрэгжилт 100% |
| 3. | Зорилтот жилийн лого, гарын авлага материалыг хэвлэж мэдээллийн самбарт байршуулах. | Орон нутгийн төсөв, байгаль хамгаалах сан | 2, 3 дугаар сард | Зорилтот жилийн ажлыг иргэдэд танилцуулах, мод тарих, орчны цэвэрлэгээ хийлгэх талаар гарын авлага, тараах материал хэвлэж тараасан. Гудамж, төвийн гэрэлтүүлгийн шонд иргэдийг уриалсан лого, самбар хийж байршуулсан.  Хэрэгжилт 100% |
| 4. | Ногоон байгууламжийг нэмэгдүүлэх-Орчны бохирдлыг бууруулах” талаар аймаг, сумдад туршлага судлах, шилдэг аж ахуйн нэгж, иргэнийг шалгаруулан шагнаж урамшуулах | Орон нутгийн төсөв | 11 сард | Зорилтот жилийн ажлын хүрээнд Есөнзүйл, Баян-Өндөр сумдын хийж буй ажилтай танилцаж туршлага солилцох ажлыг зохион байгуулсан. Сумандаа орчноо тохижуулсан, олон мод тарьсан иргэн, аж ахуйн нэгжийг сонгон шалгаруулан 12 дугаар сард шалгаруулж урамшуулах ажлыг зохион байгуулахаар төлөвлөсөн.  Хэрэгжилт 100% |
| 5. | Зорилтот жилийн ажлыг иргэдэд сурталчлах сургалт зохион байгуулан ажиллах. | Орон нутгийн төсөв | Улирал бүр | Ерөнхий боловсролын сургуулийн сурагчдын дунд зорилтот жил болон орчны бохирдлын талаар сургалт зохион байгуулсан нийт 78 хүүхэд хамрагдсан. Багийн иргэдийн нийтийн хурлаар зорилтот жилийн ажлын төлөвлөгөөг танилцуулан айл өрх бүр 3 мод тарих, бусдыгаа манлайлан оролцохыг уриалан сургалт сурталчилгааг зохион байгуулсан.  Хэрэгжилт 100% |
| 6. | Ногоон байгууламжийг нэмэгдүүлэх ойн зурвас байгуулах, хээрийн хог хаягдлыг бууруулах олон нийтийг хамруулсан аян зохион байгуулж ажиллах. | Орон нутгийн төсөв | Жилдээ | Хүйсийн голын тариалангийн хойд талаар ойн зурвас үүсгэж мод тариалсан. Сангийн далай, Агуйтын шуудуй, наадмын талбай, Бор хошууны засмал зам дагуу хээрийн хог хаягдлыг 2 удаа түүж цэвэрлэсэн. Уг ажлыг төрийн албан хаагч нар, зорилтот бүлгийн хүнс тэжээлд хамрагддаг айл өрхийн иргэдтэй хамтарч хийсэн.  Хэрэгжилт 100% |
| 7. | Албан байгууллага, баг, аж ахуйн нэгжүүдэд зорилтот жилийн ажлын хүрээнд туг аялуулж идэвхжүүлэн ажиллах. | Орон нутгийн төсөв | Жилдээ | Албан байгууллага, аж ахуйн нэгжүүд зорилтот жилийн ажлын төлөвлөгөө гарган биелэлтийг тооцож ажилласан.  Хэрэгжилт 70% |
| Дундаж үнэлгээ 95,7% | | | | |
| **2.Ногоон байгууламжийг нэмэгдүүлэх хүрээнд хэрэгжүүлэх арга хэмжээ :** | | | | |
| 1. | Шинээр цэцэрлэгт хүрээлэн, гэр хорооллын хойгуур 1 га-д ойн зурвас байгуулж усалгааны асуудлыг шийдэх.\_ | Байгаль хамгаалах сан 20,0 сая | 5 сард | С.Довчингийн нэрэмжит цэцэрлэгт хүрээлэн байгуулан 1 га газрыг төмөр хайсаар хашиж, тор татаж будаж 3000 мод тарьсан. Услалтын асуудлыг шийдэж, орон нутгийн хөгжлийн сангийн хөрөнгө оруулалтаар 30,0 сая төгрөгөөр гүн өрмийн худаг гаргасан. 2 иргэнийг сарын 300,0 мянган төгрөгөөр 3 сарын хугацаатай гэрээгээр ажиллуулан мод услах, арчлах, зэрлэг зулгаах, хайс будах, тор татах ажлыг хийлгэсэн. Засаг даргын Тамгын газраас 7,0 сая төгрөгийн хайс авч Ахмадын өргөө, Дашжамцын хөшөөг хайсжуулан нийт 150 мод тарьсан. Дээрх үйл ажиллагаанд байгаль хамгаалах сангаас 25450,0 (Хорин таван сая дөрвөн зуун тавин мянган) төгрөгийн хөрөнгө оруулалт хийгдсэн.  Хэрэгжилт 100% |
| 2. | “Тэрбум мод” үндэсний хөдөлгөөний хүрээнд орон нутагтаа мод тарих боломжтой газрын байршил судалгааг 2030 он хүртэлх хугацаагаар тооцож төлөвлөх. | - | Жилдээ | “Тэрбум мод” үндэсний хөдөлгөөний хүрээнд 2030 он хүртэл мод тарих газрыг сумын Иргэдийн төлөөлөгчдийн Хурлаар хэлэлцүүлэн 2030 он хүртэл албан байгууллага, аж ахуйн нэгжүүдтэй хариуцлагын гэрээ байгуулсан. Албан байгууллага, аж ахуйн нэгжүүдийн мод тарих хэмжээг хавсаргав.  Хэрэгжилт 90% |
| 3. | Хүнсний талонд хамрагддаг иргэдийг нийтийг хамарсан ажлын хүрээнд мод тарих, усалгаа, арчилгааны ажилд оролцуулж ажиллах. | - | Жилдээ | С.Довчингийн цэцэрлэгт хүрээлэнд мод тарих, нүх ухах ажилд зорилтот бүлгийн хүнсний талонд хамрагддаг 18 өрхийн 29 иргэнийг 2 өдөр ажиллуулсан.  Хэрэгжилт 100% |
| 4. | Орон нутагтаа үйл ажиллагаа явуулдаг аж ахуйн нэгжүүдийн ногоон байгууламжийг нэмэгдүүлэх, орчны бохирдлыг бууруулах чиглэлээр нийгмийн хариуцлагыг нэмэгдүүлж татан оролцуулах. | Орон нутгийн төсөв | Жилдээ | Суманд үйл ажиллагаа явуулдаг аж ахуйн нэгжүүд өөрсдийн хуваарийн дагуу мод тарьж улирал бүр орчны цэвэрлэгээг хийж байна.    Хэрэгжилт 90% |
| 5. | “Тэрбум мод” үндэсний хөдөлгөөний хүрээнд сургагч багш бэлтгэж сургалт зохион байгуулж зөвлөмж, гарын авлага тараах. | Аймаг, сумын төсөв | Жилдээ | Өвөрхангай аймагт зохион байгуулагдсан Ногоон байгууламжийг нэмэгдүүлэх зорилтын хүрээнд Эмэгтэйчүүдийн оролцоо” сургалтад сумаас 5 эмэгтэй хамрагдсан.  Хэрэгжилт 90% |
| 6. | Суманд мод тарих газрын усалгаа, арчилгаа, хамгаалалтыг хариуцан ажиллах хүний нөөцийн асуудлыг шийдэж ногоон байгууламж хариуцсан ажилтантай болох. | Орон нутгийн төсөв | 2022-2030 он | Сумын Засаг даргын Тамгын газраас 2 иргэнийг 3 сарын хугацаатай мод услах, зэрлэг түүх, арчлах ажлыг хийлгэн сард 300,0 мянган төгрөгийн урамшуулал олгосон.  Хэрэгжилт 100% |
| 7. | Газар тариалан эрхлэгч аж ахуйн нэгжүүдтэй гэрээ байгуулж тариалангийн талбайн хамгаалалтын ойн зурвас байгуулах. | Төсөл хөтөлбөр, хандив | 5 дугаар сард | Газар тариалан эрхэлдэг “Өлзийт Баянтүмэн” ХХК, “Бадмажунай” хоршоотой хариуцлагын гэрээ байгуулан талбайн хамгаалалтын ойн зурваст 700 ширхэг шар хуайс тариалсан.  Хэрэгжилт 90% |
| 8. | Зорилтод жилийн хүрээнд албан байгууллага , аж ахуйн нэгж 50-500 мод, сумын төвийн өрх бүр 3-5 мод тарих. | Төсөл хөтөлбөр, хандив | 5 дугаар сард | Зорилтот жилийн хүрээнд:  -Засаг даргын Тамгын газар- 550 ш  -Ерөнхий боловсролын сургууль 400ш  -Эрүүл мэндийн төв -200 ш  -Сургуулийн өмнөх боловсролын байгууллага 100ш  -Соёлын төв-100ш,  -Баг тус бүр 300 ш  -Аж ахуйн нэгжүүд тус бүр 50 ширхэг мод тарьсан.  Аж ахуйн нэгжүүд шинээр байгуулсан цэцэрлэгт хүрээлэнд мод тарьсан. Сумын хэмжээнд нийт .4000 ширхэг мод тариалсан.  Хэрэгжилт 100% |
| 9. | Ахмадын өргөө, соёлын төвийн гадна талын хайс барьж мод тарих ажлыг хийнэ | 7 сая төгрөг | 5 дугаар сард | Засаг даргын Тамгын газраас 7,0 сая төгрөгийн хайс авч Ахмадын өргөө, Дашжамцын хөшөөг хайсжуулан нийт 150 ширхэг мод тарьсан, Засаг даргын Тамгын газраас Соёлын төв хүртэлх замыг шинээр тавьсан.  Хэрэгжилт 100% |
| 10. | Албан байгууллага , аж ахуйн нэгж, айл өрхүүдээс тарих модны захиалга авч нийлүүлэх ажлыг зохион байгуулна. | Байгаль хамгаалах сан | 4, 5 -р сард | Сумын албан байгууллага, аж ахуйн нэгж, айл өрхүүдээс модны захиалга авч Хужирт сумын Шунхлай ХХК-аас 4000 мод захиалан авч ирж тарьсан. Модны амьдралтын хувь 88,9 хувьтай байна.  Хэрэгжилт 100% |
| Дундаж үнэлгээ 96% | | | | |
| **3.Орчны бохирдлыг бууруулах ажлын хүрээнд хэрэгжүүлэх аргаа хэмжээ** | | | | |
| 1. | Сумын төв болон 1-р багийн төвлөрсөн хогийн цэгүүдэд далан шуудуу босгох, хашаажуулах замаар хийсэлтээс хамгаалж талбайн хэмжээг багасгах. | Орон нутгийн төсөв | Жилдээ | Бор хошууны багийн төвийн хогийн цэгийг зам ангийн ковуштай гэрээ хийж далан шуудуу босгох замаар 1 удаа цэвэрлэсэн, хогийн цэгийг нэг ажилтанд хариуцуулж өгсөн.  Хэрэгжилт 70% |
| 2. | Хогийн цэгүүдэд анхааруулгын самбарууд байршуулах. | Байгаль хамгаалах сан | 5 дугаар сард | Сумын төв болон багийн төвийн хогийн цэгт анхааруулах самбар тавьсан, мөн Хүйсийн голын далан, Сангийн далайн эргэн тойронд хог хаяхгүй байх талаар анхааруулга самбар шинээр тавьсан  Хэрэгжилт 90% |
| 3. | Гэр хороололын айл өрхүүдийн бие засах газруудыг орчин үеийн эко шийдвээр тоноглох ажлыг эхлүүлэх. | Хувийн хөрөнгө | Жилдээ | Сумын төвийн гэр хороололд 18 өрх шинээр 00, муу усны нүхийг гаргасан, айл өрхүүдийн хашааны нүүрийг будаж хээ тавьсан, дотоод тохижилтын ажлыг сайн хийсэн.  Хэрэгжилт 90% |
| 4. | Хог хаягдлыг ангилан ялгах зориулалт бүхий сав, уутыг жишиг загварын дагуу хийлгэх аж ахуйн нэгж, албан байгулулагууд хог ангилан ялгах савтай болох. | Байгууллагын хөрөнгө | 2, 3 дугаар улирал | Сумын төвийн хогийг цэгцлэх, шатаахаар нэг ажилтанг гэрээгээр авч ажиллуулан улирал бүр 200,0 мянган төгрөгийн урамшуулал олгож байна. Албан байгууллагууд хог ангилах хогийн сав захиалсан боловч одоогоор авч чадаагүй байна. Төсвийн байгууллагууд нэгдсэн хогийн савтай болсон  Хэрэгжилт 70% |
| 5. | Хоёрдогч түүхий эд авдаг цэг байгуулан аж ахуйн нэгж, иргэнийг санхүүгийн дэмжлэг үзүүлэх замаар пресслэгч машинтай болгох, улмаар Арвайхээр, Улаанбаатар хотруу нийлүүлэх боломжийг судлан хэрэгжүүлэх. | Төсөл хөтөлбөр | 4 дүгээр сард | Сум хөгжүүлэх сангаас хоёрдогч түүхий эд худалдан авах төсөл ирсэн дэмжиж зээл олгохоор болсон. Хогийн цэгт ангилан ялгалт хийж байгаа, цаашид үйл ажиллагаа явуулах аж ахуйн нэгжтэй болох талаар судлаж байна.  Хэрэгжилт 50% |
| 6. | Бүх нийтийн цэвэрлэгээг улирал бүр зохион байгуулж үр дүнг тооцдог дадал хэвшил бий болгох. | Орон нутгийн төсөв | Жилдээ | Улирал бүр бүх нийтийн цэвэрлэгээг зохион байгуулан мэдээ тайланг дээд шатны байгууллагад хүргүүлж ажилласан.  Хэрэгжилт 100% |
| 7. | Хөдөө хээрийн хог хаягдлыг цэвэрлэх /Агуйтын шуудуу, Хөтөл нуур, Сангийн далай, Хүрээ, гэх мэт/ төвлөрсөн хогийн цэгт хүргэх иргэдийг татан оролцуулах. | Байгаль хамгаалах сан | Жилдээ | Сангийн далай, Агуйтын шуудуй, Хүрээ, Хөтөл нуурын хог хаягдлыг 2 удаа түүж цэвэрлэсэн, төрийн албан хаагч, хүнсний талон авдаг иргэд, аж ахуйн нэгжүүдийн албан хаагч нар дээрх ажилд хамрагдсан.    Хэрэгжилт 100% |
| 8. | Гэр хороолол болон төвд байрлаж байгаа байр, орон сууцны өрх айлуудыг муу усны зориулалтын нүхтэй болгох замаар орчны бохирдлыг бууруулах. | Хувийн хөрөнгө | 4 ,5 дугаар сард | Гэр хороололын айл өрхүүд, 8 айлын орон сууцны иргэд муу усны нүхний асуудлыг бүрэн шийдсэн.    Хэрэгжилт 100% |
| 9. | Малчдыг өвөлжөө, хаваржааны газраа цэвэрлэх ажлыг багийн Засаг дарга нарт үүрэг чиглэл өгч биелэлтэд хяналт тавьж ажиллах. | Хувийн хөрөнгө | Жилдээ | Багийн Засаг дарга нар зорилтот жилийн хүрээнд хийж байгаа ажлын талаар иргэддээ танилцуулан өвөлжөө, хаваржаа, зуслангийн хогийг цэвэрлэх, шил, лаазыг түүх ажлыг зохион байгуулж ажилласан, мөн малчдын захиалгаар Засаг даргын Тамгын газрын экскэйватороор 25 малчин өрхийн өвөлжөөний бууц, хог түрэх ажлыг хийсэн байна.  Хэрэгжилт 90% |
| 10. | Аж ахуйн нэгж, байгууллагуудад тогтмол цэвэрлэх нийтийн эзэмшлийн зам талбайг хуваарилан өгч ажиллах, үр дүнг тооцож ажиллах. | Албан байгууллагын хөрөнгөөр | 2022-2030 он | Албан байгууллага, аж ахуйн нэгжүүд гадна 50м талбайг цэвэрлэж нийтийн эзэмшлийн зам талбайг албан хаагч, Ерөнхий боловсролын сургуулийн сурагч нар улиралд 1 удаа цэвэрлэж байна. Үр дүнг байгаль орчны байцаагч, багийн дарга нар тооцон ажиллаж байна.  Хэрэгжилт 70% |
| 11. | Сумын төвийн хогийн цэгт шинээр камер тавьж. Урд уулан дээрх камерыг засварлах | Орон нутгийн төсөв. | Жилдээ | Сумын төвийн хогийн цэгийг камержуулах асуудал шийдэгдээгүй, урд уулан дээр тавьсан камерыг засварлаж үйл ажиллагааг нь хэвийн болгосон.  Хэрэгжилт 70% |
| 12. | Сумын төвийн гэрэлтүүлгийг засварлаж, өвсний хашаанд гэрэлтүүлэг тавих. | ОНХСан | 4-р сард | Орон нутгийн хөгжлийн сангийн хөрөнгө оруулалтаар 5 ширхэг цамхаг гэрлийг 20,0 сая төгрөгөөр тавьсан, мөн хуучин 5 цамхаг гэрлийн релейнийг шинэчлэн тавьсан. Сумын төвийн гэрэлтүүлэг хэвийн ажиллаж байна.  Хэрэгжилт 100% |
| 13. | Сумын төв болон сумаас орох гарах замын дагуу чулууг түүж цэвэрлэх. | Орон нутгийн төсөв. | 4 ,5 дугаар сард | Сумын төв болон сумаас орох гарах замын чулууг нийтийг хамарсан ажил хийж байгаа иргэд 1 удаа, албан хаагч, хүүхдүүдийн хамт 2 удаа түүж цэвэрлэсэн.  Хэрэгжилт 100% |
| 14. | Албан байгууллага, аж ахуйн нэгжүүдийг стандартын 00, муу усны нүхтэй болгох. | Байгууллагын хөрөнгөөр | 4 ,5 дугаар сард | Албан байгууллага, аж ахуйн нэгжүүд шинээр 00 ухаж зарим нь хуучин 00-ыг засварлан будаж өнгө үзэмжийг сайжруулсан.  Хэрэгжилт 90% |
| 15. | Хуучин барилгын туурийг цэвэрлэх | Байгууллагын хөрөнгөөр | 5 сард | Сумын төвд хуучин ахуй үйлчилгээний халуун усны барилгыг нурааж цэвэрлэх ажлыг хийсэн. Уг ажилд 2,0 сая төгрөг зарцуулсан.  Хэрэгжилт 100% |
| Дундаж үнэлгээ 86% | | | | |
| **Төлөвлөгөөний хэрэгжилт 92,5%** | | | | |

БИЕЛЭЛТИЙГ ТООЦСОН: БАЙГАЛЬ ОРЧНЫ

МЭРГЭЖИЛТЭН Д.ГАНСҮХ

ХЯНАСАН: ЗАСАГ ДАРГА Ж.ПҮРЭВСҮРЭН